RO
C 173/24
Jurnalul Oficial al Uniunii Europene
15.5.2023
Întrebarea preliminară Articolul 32 alineatul (2) litera (c) din Directiva 2014/24 (1), raportat la articolul 14 TFUE, trebuie interpretat în sensul restrâns că un contract de achiziții publice pentru prestarea de servicii de interes general poate fi acordat, în caz de extremă urgență, printr-o procedură de negociere fără publicare prealabilă și atunci când evenimentul este previzibil pentru autoritatea contractantă, iar situațiile invocate pentru a justifica extrema urgență sunt atribuibile acesteia?
(1)
Directiva 2014/24/UE a Parlamentului European și a Consiliului din 26 februarie 2014 privind achizițiile publice și de abrogare a Directivei 2004/18/CE (JO 2014, L 94, p. 65).
Acțiune introdusă la 17 martie 2023 – Comisia Europeană/Republica Bulgaria (Cauza C-165/23) (2023/C 173/33) Limba de procedură: bulgara Părțile Reclamantă: Comisia Europeană (reprezentanți: Gr.
Koleva și S. Hermes, agenți) Pârâtă: Republica Bulgaria
Motivele și principalele argumente Prezenta cauză privește neîndeplinirea de către Republica Bulgaria a obligațiilor care îi revin potrivit articolului 13 alineatele (2) și (5) și articolului 14 alineatele (1) și (2) din Regulamentul (UE) nr.
1143/2014 (1) al Parlamentului European și al Consiliului din 22 octombrie 2014 privind prevenirea și gestionarea introducerii și răspândirii speciilor alogene invazive (denumit în continuare „regulamentul”).
Potrivit articolului 14 alineatul (1) din regulament, Republica Bulgaria trebuia ca până la 13 ianuarie 2018 să instituie sau să includă în sistemul lor existent un sistem de supraveghere a speciilor alogene invazive de interes pentru Uniune care să colecteze și să înregistreze date privind apariția în mediu a speciilor alogene invazive prin sondaj, monitorizare sau alte proceduri pentru a preveni răspândirea speciilor alogene invazive în Uniune.
Sistemul de supraveghere trebuie să răspundă cerințelor prevăzute la articolul 14 alineatul (2) din regulament.
Potrivit articolului 13 alineatele (2) și (5) din regulament, Republica Bulgaria trebuia ca până la 13 iulie 2019 să stabilească și să pună în aplicare un plan unic de acțiune sau un set de planuri de acțiune și să îl transmită Comisiei fără întârziere.
Republica Bulgaria nu a îndeplinit obligațiile sus-menționate.
Concluziile reclamantei — Constatarea faptului că, întrucât nu a instituit (sau nu a inclus în sistemul său existent) un sistem de supraveghere a speciilor alogene invazive de interes pentru Uniune, care să includă și toate informațiile enumerate la articolul 14 alineatul (2), Republica Bulgaria nu și-a îndeplinit obligațiile potrivit articolului 14 alineatele (1) și (2) din Regulamentul 1143/2014; — constatarea faptului că, întrucât nu a stabilit și nu a pus în aplicare un plan unic de acțiune sau un set de planuri de acțiune și nu l-a transmis Comisiei fără întârziere, Republica Bulgaria și-a încălcat obligațiile potrivit articolului 13 alineatele (2) și (5) din Regulamentul 1143/2014;